CELEX: 32013D0326
Language: hu
Date: 2013-06-21 00:00:00
Title: 2013/326/EU: A Tanács határozata ( 2013. június 21. ) a nemzeti központi bankok külső könyvvizsgálóiról szóló 1999/70/EK határozatnak az Österreichische Nationalbank külső könyvvizsgálói tekintetében történő módosításáról

27.6.2013   
            
            
               HU
            
            
               Az Európai Unió Hivatalos Lapja
            
            
               L 175/56
            
         A TANÁCS HATÁROZATA
   (2013. június 21.)
   a nemzeti központi bankok külső könyvvizsgálóiról szóló 1999/70/EK határozatnak az Österreichische Nationalbank külső könyvvizsgálói tekintetében történő módosításáról
   (2013/326/EU)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról és az Európai Unió működéséről szóló szerződéshez csatolt jegyzőkönyvre és különösen annak 27.1. cikkére,
   tekintettel az Európai Központi Bank által az Európai Unió Tanácsához intézett, az Österreichische Nationalbank külső könyvvizsgálóiról szóló, 2013. április 17-i EKB/2013/8 ajánlásra (1),
   mivel:
   
               (1)
            
            
               Az Európai Központi Bank (EKB) és azon tagállamok nemzeti központi bankjainak beszámolóit, amelyek pénzneme az euro az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrzniük.
            
         
               (2)
            
            
               Egy módosítást követően az Österreichische Nationalbankról szóló törvény úgy rendelkezik, hogy az Österreichische Nationalbank évente egy külső könyvvizsgálót és egy helyettes külső könyvvizsgálót válasszon a két külső könyvvizsgáló és a két helyettes külső könyvvizsgáló helyett. A helyettes külső könyvvizsgálót csak abban az esetben bízzák meg, ha a külső könyvvizsgáló nem képes elvégezni az ellenőrzést.
            
         
               (3)
            
            
               Az Österreichische Nationalbank külső könyvvizsgálóinak, valamint a helyettes külső könyvvizsgálóinak megbízatása a 2012-es pénzügyi év ellenőrzését követően lejárt. Ezért a 2013-as pénzügyi évtől külső könyvvizsgálókat. kell kinevezni
            
         
               (4)
            
            
               Az Österreichische Nationalbank a 2013-as pénzügyi évre a KPMG Wirtschaftsprüfungs- und Steuerberatungs AG-t választotta külső könyvvizsgálójának és a PwC Wirtschaftsprüfung GmbH-t helyettes külső könyvvizsgálójának.
            
         
               (5)
            
            
               A külső könyvvizsgáló és a helyettes külső könyvvizsgáló megbízatása évente megújítható, de egyik megbízatás teljes időtartama sem haladhatja meg az öt évet.
            
         
               (6)
            
            
               Az EKB Kormányzótanácsa azt ajánlotta, hogy a 2013–2017-es pénzügyi évekre az Österreichische Nationalbank külső könyvvizsgálójának a KPMG Wirtschaftsprüfungs- und Steuerberatungs AG-t, helyettes külső könyvvizsgálójának pedig a PwC Wirtschaftsprüfung GmbH-t nevezzék ki.
            
         
               (7)
            
            
               Célszerű az EKB Kormányzótanácsának ajánlását követni, és ennek megfelelően módosítani az 1999/70/EK tanácsi határozatot (2),
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (9) bekezdése helyébe a következő szöveg lép:
   
      „(9)   A Tanács jóváhagyja a KPMG Wirtschaftsprüfungs- und Steuerberatungs AG-nek mint az Österreichische Nationalbank külső könyvvizsgálójának és a PwC Wirtschaftsprüfung GmbH-nak mint helyettes külső könyvvizsgálójának a kinevezését a 2013–2017-es pénzügyi évekre.”.
   
   2. cikk
   Ez a határozat az erről szóló értesítés napján lép hatályba.
   3. cikk
   Ennek a határozatnak az EKB a címzettje.
   
      Kelt Luxembourgban, 2013. június 21-én.
      
         
            a Tanács részéről
         
         
            az elnök
         
         M. NOONAN
      
   
   
      (1)  HL C 115., 2013.4.23., 1. o.
   
      (2)  HL L 22., 1999.1.29., 69. o., magyar nyelvű különkiadás, 1. fejezet, 3. kötet, 65. o.